549.58 REGOLAMENTI DWAR SUSTANZI LI JNAQQSU S-SAFF TAL-OŻONU L-AVVIŻ LEGALI 280 tal-2010. L-AVVIŻ LEGALI 280 tal-2010. 1. Titolu. It-titolu ta’ dawn ir-regolamenti hu Regolamenti dwar Sustanzi li Jnaqqsu s-Saff tal-Ożonu. 2. Għanu applikabilità. (1) Dawn ir-regolamenti fihom disposizzjonijiet sabiex jiġi applikat ir-Regolament (KE) Nru 1005/2009 tal-Parlament Ewropew u tal-Kunsill tas-16 ta’ Settembru 2009, dwar sustanzi li jnaqqsu s-saff tal-ożonu, (riformulazzjoni) hawn iżjed ’il quddiem imsejjaħ "ir-Regolament tal-KE". (2) Id-disposizzjonijiet tar-Regolament tal-KE għandhom jiġu implimentati u infurzati taħt l-Att. (3) L-iskopta dawn ir-regolamenti huwa illi ir-Regolament (KE) Nru 1005/2009 tal-Parlament Ewropew u tal-Kunsill tas-16 ta’ Settembru 2009, dwar sustanzi li jnaqqsu s-saff tal-ożonu, (riformulazzjoni) jieħu post lir-Regolament (KE) Nru 2037/2000 tal-Parlament Ewropew u tal-Kunsill tad-29 ta’ Ġunju 2000, kif emendat, dwar sustanzi li jnaqqsu s-saff tal-ożonu, 3. Għall-finijiet ta’ dawn ir-regolamenti u tar-Regolament tal-KE, għandhom ikunu japplikaw it-tifsiriet li ġejjin: " l-awtorità kompetenti " tfisser l-Awtorità għall-Ambjent u r-Riżorsi l-Ippjanar kif imniżżel fl-Ordni dwar in-Nomina tal-Awtorità Kompetenti, jew talikorp jew persuna oħra li l-Ministru responsabbli għall-ambjent jista’ b’ordni fil-Gazzetta jsemmi u jistgħu jkunu hekk imsemmija bħala l-awtorità kompetenti korpi jew persuni differenti u għal għanijiet differenti ta’ dawn ir-regolamenti; "kors" tfisser kull forma ta’ tagħlim approvat bil-miktub mill-awtorità kompetenti għall-għanijiet ta’ dawn ir-regolamenti; "ktieb tar-re?istrazzjoni " tirreferi għal: (a) ktiebillegat bl-oħxon, bil-paġni enu merati b’mod konsekuttiv li jkun fih fl-ewwel paġna, l-isem, in-numru ta’ l-I.D. u n-numru tal-liċenzaż permess tal-persunal involut, u kull dettall ieħor kif jista’ jiġi approvat b’avviż tal-awtorità kompetenti fil-Gazzetta, u (b) kopja elettronika tal-ktieb illegat bl-oħxon imsemmi fil-paragrafu (a) f’dak il-format li jiġi stabbilit mill-awtorità kompetenti; "liċenza " tfisser kull liċenza maħruġa mill-awtorità kompetenti għall-għanijiet ta’ dawn ir-regolamenti taħt kull kondizzjoni li tista’ titqies li tkun xierqa mill-awtorità kompetenti; "permess " tfisser kull permess maħruġ mill-awtorità kompetenti għall-għanijiet ta’ dawn ir-regolamenti taħt kull kondizzjoni li tista’ titqies li tkun xierqa mill-awtorità kompetenti; "persunal involut " tinkludi l-produtturi, importaturi, dawk li jibgħat u l-merkanzija bil-baħar, esportaturi u tekniċi kollha, kull korp u persuna li jagħmlu użu xieraq, inkluż bejjiegħa bl-imnut, u kull persuna involuta fil-qirda, irkupru, reklamazzjoni uriċiklar ta’ sustanzi koperti mir-Regolament tal-KE; "verżjoni żkopja elettronika " tf isser format komputerizzat ta’ formati għar-rappurtar meħtieġa skond dawn ir-regolamenti; "vjaġġ " tfisser kull moviment ta’ oġġetti bejn Malta u l-bqija tal-Komunità Ewropea, u "min jibgħat il-merkanzija bil-baħar" għandha tiftiehem bl-istess mod. 4. Reġistrazzjoni ta’ persunal. Il-persunal kollu involut għandu jiġi reġistrat mal-awtorità kompetenti taħt dawk il-kondizzjonijiet li jistgħu jiġu stabbiliti mill-awtorità. 5. Kwalifiki tal-persunal. (1) Il-persunal kollu involut għandu: (a) jkollu l-kwalifiki minimi meħtieġa kif stipulati mill-awtorità kompetenti. Dawn il-kwalifiki minimi meħtieġa għandu jkollhom il-forma ta’ kors ta’ tulu b’kurrikulu approvat mill-awtorità kompetenti. Meta jitlesta b’suċċess dan il-kors, l-awtorità kompetenti għandha toħroġ liċenzaż permess soġġetti għal dak id-dritt li jista’ jiġi stabbilit minn żmien għal żmien b’avviż mill-awtorità kompetenti fil-Gazzetta. Il-liċenza għandha tkun valida għal għaxar snin mid-data meta jitlesta b’suċċess il-kors. Tali liċenzaż permess tista’ tiġi riveduta, imġedda jew terminata f’kull waqt mill-awtorità kompetenti. It-terminazzjoni ta’ liċenza m’għandha timplika ebda dritt għall-kumpens, u (b) debitament jimlaktieb tar-reġistrazzjoni, fejn jiddikjara l-ammontħiħ ta’ sustanzi rkuprati, riċiklati, reklamati jew meqruda waqt l-operazzjonijiet ta’ kuljum tiegħu. Dak il-persunal jista’ wkoll ikun soġġett għall-awditjar sporadiku minn uffiċjali tal-awtorità kompetenti. (2) Huma persuni fiżiċi jew legali awtorizzati bil-miktub mill-awtorità kompetenti biss li jistgħu jmexxu korsijiet bil-għan li l-persunal jikseb il-kwalifiki skond dan ir-regolament. (3) Il-persunal involut jista’ biss jimmaniġġa, juża jew jinnegozja, kemm jekk għall-qligħ kemm jekk għal xi għan ieħor, sustanzi li jaqgħu fl-ambitu tar-Regolament tal-KE jew fi prodotti li jkun fihom tali sustanzi jekk ikun jipposjedi l-kwalifiki minimi meħtieġa kif imfissra fis-sub regolament (1). (4) Il-persuni fiżiċi jew legali kollha involuti fl-immaniġġar, użu, kummerċ, irkupru, reklamazzjoni jew qirda ta’ sustanzi li jaqgħu fl-ambitu tar-Regolament tal-KE għandhom: (a) ikunu reġistrati mal-awtorità kompetenti taħt dawk il-kondizzjonijiet li jistgħu jiġu stipulati minn żmien għal żmien mill-awtorità, u (b) iniż/lukif imiss fiktieb tar-reġistrazzjoni, li jiddikjara l-ammonti kollha ta’ sustanzi rkuprati, riċiklati, reklamati jew meqruda waqt l-operazzjonijiet normali ta’ kuljum tagħhom. Dawk il-persuni jistgħu ukoll ikunu soġġetti għall-awditjar sporadiku minn uffiċjali tal-awtorità kompetenti. 6. Vjaġġi b l-iskart. L.S.549.65 (1) Jekk iseħħx ivjaġġ jew esportazzjoni ta’ sustanzi li jaqgħu fl-ambitu tar-Regolament tal-KE lejn faċilitajiet involuti fl-irkupru, riċiklar, reklamazzjoni u qirda ta’ dawk is-sustanzi, dak il-vjaġġ g? andu jkun konformi mar-Regolament tal-KEE 259/93 tal-1 ta’ Frar 1993 dwar is-superviżjoni u l-kontroll ta’ vjaġġi ta’ skart fi ħdan, għal ġol-Komunità Ewropea u ’l barra minnha u mar-Regolamenti dwar il-Ħarsien tal-Ambjent (Kontroll ta’ Moviment Transkonfini ta’ Sustanzi Tossiċi u Sustanzi Oħra). (2) L.S.549.63 Dawn ir-regolamenti għandhom ikunu mingħajr preġudizzju għar-Regolamenti dwar l-Iskart, jew għall-miżuri adottati skond ir-regolament 3 ta’ dawk ir-regolamenti. 7. Persuni li huma sidien ta’ tagħmir. (1) Tagħmir eżistenti fiss b’ċarġ fluwidu li jkessaħ li jiżen iżjed minn tliet kilogrammi għandu jkun reġistrat mal-awtorità kompetenti taħt dawk il-kondizzjonijiet li jistgħu jiġu stabbiliti mill-awtorità fi żmien sena mid-data tal-pubblikazzjoni ta’ dawn ir-regolamenti. (2) Tagħmir ġdid fiss b’ċarġ fluwidu li jkessaħ li jiżen iżjed minn tliet kilogrammi għandu jkun reġistrat mal-awtorità kompetenti fi żmien ħmistax-il jum mill-bejgħ tiegħu. Il-bejjiegħ bl-imnut għandu jissuplixxi l-informazzjoni meħtieġa skond ir-regolament 11(b) għall-iskopijiet ta’ reġistrazzjoni. (3) Kull persuna li tkun is-sid ta’ tagħmir fiss b’ċarġ fluwidu li jkessaħ li jiżen iżjed minn tliet kilogrammi għandha: (a) tara li dan l-apparat jiġi kontrollat kull sena għal xi ħruġ, u (b) iżżomm reġistru tal-kontrolli kollha li jsiru fiktieb tar-reġistrazzjoni li jimtela kif imiss. 8. Faċilitajiet għall-ħażna. Għall-għanijiet ta’ dawn ir-regolamenti, il-faċilitajiet kollha użati għall-ħażna ta’ sustanzi li jaqgħu fl-ambitu tar-Regolament tal-KE għandhom jiġu reġistrati mal-awtorità kompetenti taħt dawk il-kondizzjonijiet li jistgħu jiġu stabbiliti mill-awtorità. Liċenzaż permess bħal dawk jistgħu jiġu riveduti, imġedda jew terminati f’kull waqt mill-awtorità kompetenti. It-terminazzjoni tal-liċenza ma timplika l-ebda dritt għall-kumpens. 9. Utenti u min jibgħat il-merkanzija bil-baħar. Ta’ kull sena, qabel il-31 ta’ Jannar, kull minjuża sustanzi li jaqgħu fl-ambitu tar-Regolament tal-KE u kull min jibgħat il-merkanzija bil-baħar għandu jikkomunika lill-awtorità kompetenti, l-informazzjoni kif speċifikat hawn taħt għal kull sustanza kontrollata fir-rigward tal-perjodu bejn l-1 ta’ Jannar u l-31 ta’ Diċembru tas-sena ta’ qabel. L-awtorità kompetenti għandha tistabbilixxi l-format ta’ dan ir-rapporthekkilli- (a) kull min jibgħat il-merkanzija bil-baħar għandu jikkomunika dan li ġej: (i) it-tip; (ii) l-isem u numru tas-serje ta’ min jibgħat il-merkanzija bil-baħar; (iii) id-data tal-vjaġġ; (iv) il-pajjiż tal-oriġini; (v) il-pajjiż lejn fejn tkun destinata; (vi) il-kwantitajiet ta’ sustanzi kontrollati mibgħuta bil-baħar lejn Malta u barra minn Malta; (vii) ix-xorta tas-sustanzi billi jagħmel differenza bejn dawk fi stat verġni, dawk irkuprati u dawk reklamati; (viii) dawk d-dettalji l-oħra kollha li jistgħu jkunu mitluba minn żmien għal żmien mill-awtorità kompetenti b’avviż fil-Gazzetta, u (b) kull utent inkluż kull produttur li juża dawk is-sustanzi, għandu jikkomunika dan li ġej: (i) it-tip; (ii) l-isem u numru tas-serje tal-utent; (iii) il-kwantitajiet użati; (iv) ix-xorta tas-sustanzi billi jiġu distinti dawk fi stat verġni, dawk irkuprati u dawk reklamati; (v) ix-xorta tal-użu; (vi) il-kwantitajiet maħżuna; (vii) il-kwantitajiet kollha rkuprati, riċiklati, reklamati jew meqruda; (viii) dawk id-dettalji kollha li jistgħu jkunu mitluba minn żmien għal żmien mill-awtorità kompetenti b’avviż fil-Gazzetta. 10. (1) Qabel il-31 ta’ Jannar ta’ kull sena, it-tekniċi tar-refriġerazzjoni għandhom jikkomunikaw lill-awtorità kompetenti l-informazzjoni mitluba skond ir-regolament 9(b), b’kopja kif ukoll verżjoni elettronika, flimkien ma’ dan li ġej: (a) l-ismijiet tal-fornituri tas-sustanzi wżati minnhom u li jaqgħu fl-ambitu tar-Regolament tal-KE, u (b) il-kwantità u d-destinazzjoni ta’ dawk is-sustanzi trasferiti u, jew mgħoddijin b’kull mezz li jkun. (2) Kull ħames snin, it-tekniċi tar-refriġerazzjoni għandhom jibgħat u kopji tal-kotba tar-reġistrazzjoni tagħhom lill-awtorità kompetenti għar-reviżjoni. Dawn il-kopji għandhom jiġu ffirmati mill-persuna uffiċjali li jkun inħareġ f’isimha l-ktieb tar-reġistrazzjoni oriġinali bħala verakopja tal-ktieb tar-reġistrazzjoni oriġinali fil-pussess tagħha. 11. Bejjiegħa bl-imnut. Qabel il-31 ta’ Jannar ta’ kull sena, bejjiegħa bl-imnut li jimmaniġġaw sustanzi li jaqgħu fl-ambitu tar-Regolament tal-KE jew prodotti li jkun fihom dawk is-sustanzi għandhom jibgħat u kopji tal-kotba tar-reġistrazzjoni uffiċjali tagħhom lill-awtorità kompetenti għar-reviżjoni. Dawn il-kopji għandhom ikunu ffirmati mill-persuna uffiċjali li l-ktieb tar-reġistrazzjoni oriġinali jkun inħareġ f’isimha bħala verakopja tal-ktieb tar-reġistrazzjoni oriġinali fil-pussess tagħha. Dawn għandu jkun fihom l-informazzjoni li ġejja: (a) għal sustanzi li jaqgħu fl-ambitu tar-Regolament tal-KE: (i) l-isem u numru tas-serje tal-bejjiegħ bl-imnut, (ii) l-isem u numru tas-serje ta’ min jibgħat il-merkanzija bil-baħar, (iii) id-data tax-xiri mingħand min jibgħat il-merkanzija bil-baħar, (iv) ix-xorta tas-sustanzi (billi jiġu distinti ħażniet fi stat verġni, dawk irkuprati u dawk reklamati), (v) il-kwantità, (vi) id-data tal-bejgħ bit-tip u l-kwantità, (vii) ix-xorta tal-użu, (viii) l-isem u n-numru tar-reġistrazzjoni ta’ xerrej, (ix) dawk id-dettalji l-oħra kollha li jistgħu jkunu mitluba minn żmien għal żmien mill-awtorità kompetenti b’avviż fil-Gazzetta, u (b) għal tagħmir fiss li jkun fih ċarġfluwidu li jkessaħ li jiżen iżjed minn tliet kg: (i) l-isem u numru tas-serje tal-bejjiegħ bl-imnut, (ii) id-data tal-bejgħ, (iii) iċ-ċarġ f’Kg, (iv) ix-xorta tas-sustanza, (v) ix-xorta tal-apparat, (vi) il-post tal-istallazzjoni, (vii) id-dettalji tas-sid il-ġdid, (viii) in-numru ta’ referenza ta’ reġistrazzjoni tat-tagħmir, (ix) dawk id-dettalji l-oħra kollha li jistgħu jkunu mitluba minn żmien għal żmien mill-awtorità kompetenti b’avviż fil-Gazzetta. Il-bejjiegħ bl-imnut ikollu r-responsabbilità li jiġboru jirrapporta kull tagħrif li jkollu x’jaqsam mal-bejgħ u, jew kull trasferiment, isir kif isir, ta’ dawn is-sustanzi u, jew tagħmir sakemm dawn jinbiegħu, metambgħad din ir-responsabbilità tgħaddi għal għand il-persuni fiżiċi jew legali involuti. 12. Tagħmir b’ċarġ ta’ iżjed minn tliet kg. (1) Is-sidien kollha ta’ tagħmir fiss li jkun fih ċarġfluwidu li jkessaħ li jiżen iżjed minn tliet kg, għandhom qabel il-31 ta’ Jannar ta’ kull sena, jirrapportaw dan li ġej, kemm fuq il-karta u b’verżjoni elettronika, dwar kull biċċa tagħmir li tista’ tiġi identifikata speċifikament, għall-perjodu bejn l-1 ta’ Jannar u l-31 ta’ Diċembru tas-sena ta’ qabel: (a) l-ammonti kollha tal-ħruġ misjub, (b) l-azzjonijiet li jkunu ttieħdu biex jiġi eliminat dak il-ħruġ, (ċ) il-kwantità u x-xorta tas-sustanzi involuti, (d) in-numru tas-serje tal-persunal involut skond il-paragrafi (a) u (bin-numru tas-serje tal-persunal involut skond il-paragrafi (a), kif ukoll id-dati u r-riżultati ta’ dawn il-kontrolli, (e) il-kwantitajiet kollha miżjuda u l-kwantitajiet kollha rkuprati waqt is-servizz u l-manutenzjoni u r-rimi finali, (f) dawk id-dettalji l-oħra kollha li jistgħu jkunu mitluba minn żmien għal żmien mill-awtorità kompetenti b’avviż fil-Gazzetta. (2) Ta’ kull ħames snin, is-sidien kollha ta’ tagħmir fiss li fih ċarġfluwidu ta’ refriġerazzjoni li jkun jiżen iżjed minn tlietkg għandhom jibgħat u kopji tal-kotba ta’ reġistrazzjoni tagħhom lill-awtorità kompetenti għar-reviżjoni. Dawn il-kopji għandhom jiġu ffirmati mill-persuna uffiċjali li kien inħareġ f’isimha l-ktieb tar-reġistrazzjoni oriġinali bħala verakopja tal-ktieb tar-reġistrazzjoni oriġinali fil-pussess tagħha. 13. Entitajiet involuti fl-irkupru, riċiklar, reklamazzjoni u qirda ta’ sustanzi. Qabel il-31 ta’ Jannar ta’ kull sena, l-entitajiet kollha involuti fl-irkupru, riċiklar, reklamazzjoni u qirda ta’ sustanzi kontrollati għandhom jikkomunikaw lill-awtorità kompetenti, l-informazzjoni kif speċifikat hawn taħt għal kull sustanza kontrollata fir-rigward tal-perjodu bejn l-1 ta’ Jannar u l-31 ta’ Diċembru tas-sena ta’ qabel. Għandhom jibgħat u kopji tal-kotba ta’ reġistrazzjoni tagħhom lill-awtorità kompetenti għar-reviżjoni. Dawn il-kopji għandhom jiġu ffirmati mill-persuna uffiċjali li l-ktieb tar-reġistrazzjoni kien inħareġ f’isimha bħala verakopja tal-ktieb tar-reġistrazzjoni oriġinali fil-pussess tagħha. Il-ktieb tar-reġistrazzjoni għandu jkun fih: (a) l-isem u n-numru tas-serje tal-entità, (b) in-numru tas-serje tal-persunal involut fil-kunsinna ta’ sustanzi kontrollati għall-irkupru, riċiklar, reklamazzjoni u qirda, (ċ) il-kwantitajiet u x-xorta ta’ sustanzi kontrollati konsenjati minn kull wieħed mill-persunal involut, b’distinzjoni bejn sustanzi konsenjati għall-irkupru, riċiklar, reklamazzjoni u qirda, (d) dettalji dwar id-destinazzjoni tas-sustanzi kontrollati konsenjati, b’distinzjoni bejn sustanzi konsenjati għall-irkupru, riċiklar, reklamazzjoni u qirda, (e) kull ħażna li jkun għad fadal sal-31 ta’ Diċembru ta’ kull sena li jkun qiegħed isir rapport dwarha, (f) dawk id-dettalji l-oħra kollha li jistgħu jkunu mitluba minn żmien għal żmien mill-awtorità kompetenti b’avviż fil-Gazzetta. 14. Korpi ta’ istruzzjoni. Il-persuni naturali jew legali kollha awtorizzati bil-miktub mill-awtorità kompetenti sabiex jipprovdu l-kors għall-kwalifiki minimi meħtieġa stipulati mill-awtorità kompetenti, kif meħtieġ bir-regolament 5(2), għandhom, wara t-terminazzjoni ta’ kull ċiklu tal-kors, jipprovdu, fi żmien ħamest ijiem tax-xogħol, kemm fuq il-karta u b’verżjoni elettronika, dik l-informazzjoni kollha li tirrigwarda l-kors skond ma jista’ jkun meħtieġ mill-Awtorità. Din l-informazzjoni għandha tinkludi: (a) l-isem u n-numru ta’ awtorizzazzjoni ta’ korp ta’ istruzzjoni li jkun qiegħed imexxi l-kors, (b) id-dati tal-bidu u t-tmiem tal-kors, (ċ) l-ismijiet, il-kunjomijiet u n-numri tal-I.D. tal-kandidati li jgħaddu, (d) ix-xorta tal-impjieg tal-kandidati li jgħaddu, (e) l-indirizz tan-negozju reġistrat tal-kandidati li jgħaddu, (f) dawk id-dettalji l-oħra kollha li jistgħu jkunu mitluba minn żmien għal żmien mill-awtorità kompetenti b’avviż fil-Gazzetta. 15. (1) Mingħajr preġudizzju għad-disposizzjonijiet tal-artikolu 14 tal-Att u għar-Regolamenti dwar il-Miżuri Preventivi u Rimedjali fil-Ħarsien tal-Ambjent, l-awtorità kompetenti tista’, meta twettaq il-funzjonijiet assenjati lilha permezz ta’ dawn ir-regolamenti, titlob l-informazzjoni kollha relevanti mingħand il-persunal involut u mill-intrapriżi interessati. (2) L-awtorità kompetenti tista’ twettaq dawk l-investigazzjonijiet kollha meħtieġa taħt dawn ir-regolamenti, u tista’ tagħmel spezzjonijiet sporadiċi fuq importazzjonijiet, esportazzjonijiet, tagħbijiet ta’ vjaġġi, faċilitajiet ta’ ħażna u użu u faċilitajiet ta’ rimi ta’ sustanzi li jaqgħu fl-ambitu tar-Regolament tal-KE, kif ukoll fuq il-persunal kollu involut. (3) Bla ħsara għar-regolamenti 9 sa 13, il-vjaġġi, importazzjonijiet u esportazzjonijiet kollha huma soġġetti għall-kontrolli sporadiċi mill-awtorità kompetenti. Kull min jibgħat il-merkanzija bil-baħar, l-importaturi u l-esportaturi kollha għandhom jinfurmaw lill-awtorità kompetenti dwar kull vjaġġ, importazzjoni jew esportazzjoni li jkunu sejrin isiru mill-inqas ħmis tax-il jum tax-xogħol qabel ma attwalment jitwettqu l-vjaġġ, l-importazzjoni jew l-esportazzjoni. Id-dettalji kollha għandhom jiġu ppreżentati skond il-ħtiġiet tal-format stabbiliti għal dan il-għan mill-awtorità kompetenti. (4) Il-kontenituri, inkluż ċilindri, mimlijin b’sustanzi li jaqgħu fl-ambitu tar-Regolament tal-KE, għandhom jiġu ttimbrati mill-uffiċjali tal-awtorità kompetenti qabel ma jiġu rilaxxati mid-Dwana u min jibgħat il-merkanzija bil-baħar, l-esportatur jew l-importatur ikun responsabbli, kif stipulat fir-regolament 9, għaż-żamma u r-rapurtaġġ ta’ informazzjoni relatata ma’ kull bejgħ u, jew trasferiment b’kull mezz li jkun ta’ dawn is-sustanzi meta jsir il-bejgħ, meta din ir-responsabilità tgħaddi għal għand il-persuni fiżiċi jew legali ġodda involuti. 16. Dokumenti ta’ gwida. L-awtorità kompetenti tista’ tiżviluppa skond ma jkun adattu tiżgura t-tixrid ta’ noti ta’ gwida u dokumenti bil-għan li tiżgura l-implimentazzjoni korretta ta’ dawn ir-regolamenti u tar-Regolament tal-KE. 17. Reati. Persuna tkun ħatja ta’ reat taħt dawn ir-regolamenti jekk dik il-persuna: (a) tonqos milli tikkonforma ruħha ma’ xi disposizzjoni tar-Regolament tal-KE jew ta’ dawn irregolamenti, jew tonqos milli tikkonforma ruħha mal-kondizzjonijiet ta’ xi permess jew ma’ xi ordni mogħtija leġittimament skond xi disposizzjoni ta’ dawn ir-regolamenti; jew (b) tikser xirestrizzjoni, projbizzjoni jew ħtieġa imposta minn jew taħt ir-Regolament tal-KE jew minn dawn ir-regolamenti; jew (ċ) taġixxi bi ksur ta’ xi disposizzjoni tar-Regolament tal-KE jew ta’ dawn ir-regolamenti; jew (d) tikkonfoffa jew tittanta, jew tgħin jew tħajjar, lil xi ħadd ieħor b’liema mezz ikun, inkluż ir-reklamar, l-għoti ta’ pariri jew ta’ flus biex jinkisru id-disposizzjonijiet tar-Regolament tal-KE jew ta’ dawn ir-regolamenti, jew biex persuna tonqos milli tikkonforma ruħha ma’ xi tali disposizzjoni, inkluża kull ordni leġittimament mogħtija skond kull disposizzjoni tar-Regolament tal-KE jew ta’ dawn ir-regolamenti, jew biex tikser kull restrizzjoni, projbizzjoni jew ħtieġa imposta minn jew taħt dawk ir-regolamenti. 18. Penali. Kull persuna li tagħmel reat taħt ir-Regolament tal-KE jew taħt dawn ir-regolamenti, tista’, meta tinsab ħatja, teħel: (a) meta tinsab ħatja għall-ewwel darba, multa ta’ mhux anqas minn elfumitejn euro (€ 1,200) iżda mhux iżjed minnelfejn utlett mitteuro (€ 2,300), u fejn ikun japplika r-revoka tal-liċenza tagħha u l-konfiska tal-vettura jew tagħmir użati sabiex jitwettaq ir-reat; (b) meta tinsab ħatja għat-tieni darba jew iżjed drabi, multa ta’ mhux anqas minnelfejn utlett mitteuro (€ 2,300), iżda mhux iżjed minn erbatelefuseba’ mitteuro (€ 4,700) jew għall-priġunerija għal żmien mhux iżjed minn sentejn, jew għal dik il-multa u priġunerija flimkien u, fejn ikun japplika r-revoka tal-liċenza tagħha u l-konfiska tal-vettura jew tat-tagħmir użati sabiex jitwettaq ir-reat: Iżda l-Qorti għandha tordna li persuna li tkun insabet ħatja li ikkomettiet xireat taħt ir-Regolament tal-KE jew taħt dawn ir-regolamenti jkollha tħallas għall-ispejjeż inkorsi mill-awtorità komptenti bħala riżultat tar-reat imsemmi, u r-revoka tal-permess maħruġ mill-awtorità kompetenti u l-konfiska tal-corpus delicti: Iżda wkoll il-Qorti tista’ tordna li persuna li tkun insabet ħatja li ikkomettiet xireat taħt ir-Regolament tal-KE jew taħt dawn ir-regolamenti jkollha tħallas l-ispejjeż kollha jew parti minnhom dovuti minħabba l-azzjoni ta’ kontravenzjoni relevanti miġjuba kontra Malta mill-Kummissjoni Ewropea taħt id-disposizzjonijiet tar-Regolament tal-KE jew tat-Trattat li jistabbilixxi l-Komunità Ewropea. 19. Applikabilità tal-Kodii Kriminali. Kap. 9. (1) Id-disposizzjonijiet tal-artikoli 23 u 30 tal-Kodiċi Kriminali għandhom, mutatis mutandis, japplikaw għall-proċeduri fir-rigward ta’ reati kontra r-Regolament tal-KE jew kontra dawn ir-regolamenti, b’danail li l-iskwalifika mill-pussess jew mill-ksib ta’ liċenza, permess jew awtorità m’għandha f’ebda każ tkun ta’ inqas minn sena. (2) Kap.9. Kap. 9. Minkejja d-disposizzjonijiet tal-artikolu 370 tal-Kodiċi Kriminali, il-proċedimenti dwar reat kontra r-Regolament tal-KE jew kontra dawn ir-regolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skond ma jkun il-każ, u għandhom ikunu skond id-disposizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali. (3) Kap.9. Kap. 9. Minkejja d-dispożizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell quddiem il-Qorti ta’ l-Appell Kriminali minn kull sentenza mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex), dwar proċedimenti għal xireat kontra r-Regolament tal-KE jew kontra dawn ir-regolamenti.